Den '''Tjekkoslovakiske Legion''' ({{lang-cs|Československé legie}}, {{lang-sk|Československé légie}}) eller den '''Tjekkiske legion''' var frivillige væbnede styrker hovedsageligt bestående af [[tjekker]], med et mindre antal [[slovakker]] (omkring 8%)<ref>[http://www.valka.cz/clanek_15101.html Slovaks as Czechoslovaks (in Czech and Slovak)]</ref> som kæmpede sammen med [[Ententen]] under [[1. verdenskrig]]. Legionen blev oprettet i Rusland, Frankrig og Italien og havde grundlag i små militære enheder organiseret efter krigsudbruddet i august 1914 bestående af frivillige tjekker og slovakker. Deres mål var at vinde Ententens støtte til [[Böhmen]] og [[Mähren]]s uafhængighed fra det [[Tysk-Østrig|Østrigske Kejserrige]] samt de [[Slovakiet|slovakiske]] territorier fra [[Kongeriget Ungarn]], som på daværende tidspunkt var en del af [[Østrig-Ungarn|det østrig-ungarske kejserrige]]. I løbet af krigen valgte mange deserterede tjekker og slovakker fra den østrig-ungarske hær at slutte sig til legionen. Man regner med at omkring 200 000 mand tjenestegjorde i legionerne.
Historie